b'\n_START_ARTICLE_\nVille Kiviniemi\n_START_PARAGRAPH_\nVilhelm (Ville) Kiviniemi (17. maaliskuuta 1877 Kittil\xc3\xa4 \xe2\x80\x93 21. kes\xc3\xa4kuuta 1951 Kittil\xc3\xa4) oli suomalainen maanviljelij\xc3\xa4 ja sosialidemokraattien kansanedustaja._NEWLINE_Kiviniemi syntyi talollinen Johan Kiviniemen ja Greta Stina Hakalan lapsena vuonna 1877 Kittil\xc3\xa4ss\xc3\xa4. Nuoruutensa h\xc3\xa4n ty\xc3\xb6skenteli vanhempiensa maatilalla ja h\xc3\xa4n jatkoi vanhempiensa j\xc3\xa4lkeen tilanpitoa. Vuonna 1918 Suomen sis\xc3\xa4llissodan j\xc3\xa4lkeen Kiviniemi pakeni valkoista terroria Ven\xc3\xa4j\xc3\xa4lle, josta h\xc3\xa4n kuitenkin palasi takaisin Suomeen. Suomeen palattuaan h\xc3\xa4n oli vangittuna poliittisista syist\xc3\xa4 noin nelj\xc3\xa4n vuoden ajan._NEWLINE_Kansanedustajana Kiviniemi toimi vuosina 1917-1918 edustaen Lapinmaan vaalipiiri\xc3\xa4 ja eduskunnassa h\xc3\xa4n oli j\xc3\xa4senen\xc3\xa4 Talousvaliokunnassa._NEWLINE_Kiviniemi oli el\xc3\xa4m\xc3\xa4ns\xc3\xa4 aikana kahdesti naimisissa. Ensin vuosina 1897\xe2\x80\x931906 Elisabet Rannan kanssa ja my\xc3\xb6hemmin vuodesta 1908 l\xc3\xa4htien Susanna Kristiina Rantakaukosen kanssa.'